สโมสรฟุตบอลลิเวอร์พูลในฤดูกาล 1959–60

ฤดูกาล 1959–60 เป็นฤดูกาลที่ 68 ในฟุตบอลอังกฤษของลิเวอร์พูล และเป็น 6 ปีติดต่อกันในดิวิชัน 2

พรีซีซัน 
เมื่อวันที่ 12 มิถุนายน หลังจากใช้เวลา 3 ปีที่ลิเวอร์พูลและพลาดการแข่งขันเพียง 6 นัด ทอมมี ยังเกอร์ ผู้รักษาประตูวัย 29 ปีได้รับอนุญาตให้ออกจากสโมสรเพื่อไปรับตำแหน่งผู้เล่น-ผู้จัดการทีมที่ฟอลเคิร์กในดิวิชัน 2 ของสกอตแลนด์ ในการแลกเปลี่ยน ลิเวอร์พูลเซ็นสัญญาคว้าตัวเบิร์ต สเลเตอร์ ผู้รักษาประตูวัย 23 ปีของฟอลเคิร์ก สเลเตอร์ลงเล่นให้ฟอลเคิร์ก 134 นัด คว้าแชมป์สกอตติชคัพก่อนที่สโมสรจะตกชั้นเมื่อจบฤดูกาล 1958–59

กองหลังวัย 22 ปีที่เกิดในท้องถิ่นอย่างจอห์น นิโคลสัน และวิลลี คาร์ลินกองหน้าวัย 18 ปี ขึ้นสู่ทีมชุดใหญ่, อลัน วอลช์ฟูลแบ็ควัย 19 ปี ชาวเวลส์ที่เซ็นสัญญากับทีมลิเวอร์พูลเมื่อ 2 ปีก่อน, เรจินัลด์ บลอร์กองหน้าที่เกิดในเร็กซ์แฮมที่ก้าวขึ้นมาจากระดับเยาวชน, ​​เอียน คัลลาแกนกองกลางวัย 17 ปีจากทอซเทช และโรเจอร์ ฮันต์ กองหน้าวัย 20 ปี ซึ่งเซ็นสัญญากับสโมสรเมื่อปีก่อนโดยฟิล เทย์เลอร์ เมื่อเขาเล่นให้กับสต็อคตันฮีธ

ภาพรวมตลอดฤดูกาล 
ในช่วงต้นฤดูกาล ลิเวอร์พูลประสบปัญหา ทำให้ผู้จัดการทีมฟิล เทย์เลอร์ ตกอยู่ภายใต้ความกดดันหลังจากคุมทีมมา 3 ฤดูกาล สถานการณ์ย่ำแย่ลงไปอีกเมื่อลิเวอร์พูลไม่ชนะแม้แต่นัดเดียวในเดือนตุลาคม และในขณะที่ชัยชนะเหนือแอสตันวิลลาเมื่อต้นเดือนพฤศจิกายนทำให้มีความหวังว่าสโมสรอาจพลิกกลับมาประสบความสำเร็จ แต่ความพ่ายแพ้ต่อลินคอล์นซิตี 2-4 อย่างน่าอัปยศอดสู นี่เป็นฟางเส้นสุดท้ายของเทย์เลอร์ที่ลาออกในอีก 3 วันต่อมาโดยที่สโมสรยังคงอยู่ในอันดับที่ 11 บ็อบ เพสลีย์ เทรนเนอร์ทีมชุดใหญ่และอดีตกัปตันทีมลิเวอร์พูลก้าวขึ้นมาเป็นรักษาการผู้จัดการทีมในอีก 2 นัดถัดมา คือเกมที่ชนะเลย์ตัน โอเรียนท์ 4-3 ตามด้วยแพ้ฮัดเดอส์ฟีลด์ทาวน์ 0-1 ซึ่งฮัดเดอส์ฟีลด์ทาวน์มีบิลล์ แชงคลีเป็นผู้จัดการทีม ทำให้บอร์ดบริหารของลิเวอร์พูลตัดสินใจเลือกแชงคลีเป็นผู้จัดการทีมคนใหม่ของลิเวอร์พูล ซึ่งแชงคลีตอบรับข้อเสนอให้มาคุมทีมที่แอนฟีลด์หลังจากนัดนี้ไม่นาน

ฟอร์มของลิเวอร์พูลดีขึ้นภายใต้การคุมทีมของแชงคลี ทำให้การลุ้นเลื่อนชั้นดูเป็นไปได้ในทันที แต่ในท้ายที่สุด ฟอร์มการเล่นที่ย่ำแย่อีกครั้งของพวกเขาในช่วงอีสเตอร์ทำให้โอกาสในการเลื่อนชั้นหลุดมือไป แม้ว่าการจบอันดับ 3 จะดีขึ้นหนึ่งอันดับจากฤดูกาลที่แล้วก็ตาม (ในยุคนั้นยังไม่มีกฎที่นำอันดับ 3-6 มาเพลย์ออฟเลื่อนชั้นเหมือนในปัจจุบัน)

อ้างอิง 

 LFC History.net – 1959–60 season
 Liverweb - 1959–60 Season

ฤดูกาลแข่งขันของสโมสรฟุตบอลลิเวอร์พูล